Anexa nr. 2
la Hotărârea Consiliului Local al Comunei Șoldanu nr. 7 din 27.01.2022


PROGRAM DE MĂSURI
pentru eficientizarea activităţii de înscriere a datelor în Registrul Agricol la Primăria Comunei Șoldanu, Județul Călărași

	Nr. crt.
	Denumirea activităţii
	Termen de îndeplinire
	Persoane responsabile

	1
	Se va efectua afişajul şi înştiinţarea populaţiei cu privire la procedura şi termenele de înregistrare în registrele agricole şi în acelaşi timp se va continua verificarea în teren a corectitudinii înscrierii datelor pe baza declaraţiei dată de capii gospodăriilor şi de către reprezentanţii legali ai unităţilor cu personalitate juridică.
	permanent
	Insp. Ion ȚUȚULEA 
Insp. Iuliana-Ioana  ȚUȚULEA

	2
	Ori de câte ori intervin modificări în registrul agricol referitoare la terenuri, la categoria de folosinţă a acestora, la clădiri, la mijloace de transport sau la orice alte bunuri deţinute în proprietate ori în folosinţă după caz de natură să conducă la modificarea oricăror impozite şi taxe locale prevăzute de Codul Fiscal, funcţionarii publici cu atribuţii privind completare şi ţinerea la zi a datelor din registrul agricol au obligaţia de a comunica aceste modificări funcţionarilor publici din compartimentele de resort al aparatului de specialitate al Primarului în termen de trei zile lucrătoare de la data modificării.
Datele instrumentate la nivelul oricăror compartimente de resort din cadrul aparatului de specialitate al Primarului şi care fac obiectul înscrierii în registrul agricol se comunică compartimentului de resort cu atribuţii în acest sens în termen de trei zile lucrătoare de la data înregistrării lor prin grija conducătorului compartimentului respectiv.
	permanent
	Insp. Ion ȚUȚULEA
Insp. Iuliana-Ioana  ȚUȚULEA

	3
	Secretarul localităţii sau alte persoane din aparatul de specialitate al Primarului anume desemnate de acesta, verifică concordanţa dintre cele două forme de registru agricol, în format electronic şi pe suport de hârtie.
	Iulie,
Decembrie
	Secretarul general al Comunei Șoldanu

	4
	Orice modificare în registrul agricol se va face numai cu avizul scris al Secretarului general al Comunei Șoldanu.
	permanent
	Insp. Ion ȚUȚULEA 
Insp. Iuliana-Ioana  ȚUȚULEA

	5
	Prin rotaţie, bilunar, funcţionarii publici cu atribuţii în completarea registrului agricol vor efectua verificări în teren privind declaraţiile înregistrate.
	permanent
	Insp. Ion ȚUȚULEA 
Insp. Iuliana-Ioana  ȚUȚULEA

	6
	Vor fi aplicate sancţiunile prevăzute de lege în cazurile în care, cu ocazia verificărilor efectuate de către funcţionarii publici cu atribuţii în completarea registrului agricol, se constată declararea de date neconforme cu realitatea, nedeclararea la termenele stabilite şi în forma solicitată a datelor care fac obiectul registrului agricol.
	permanent
	Viceprimarul Comunei Șoldanu

	7
	Se va efectua înscrierea datelor în Registrele agricole și urmare Declarațiilor persoanelor fizice, date în fața secretarului comunei Șoldanu, ca urmare a invitarii la sediul instituției, conform art.7, alin.(1) lit.e) din Ordinul nr.289/147/7325/437/1136/1588/3/2017.
	Permanent
	Insp. Ion ȚUȚULEA
Insp. Iuliana-Ioana  ȚUȚULEA

	8
	Se va analiza, lunar, împreună cu funcționarii responsabili din compartimentul financiar-contabil desemnați, concordanța datelor din evidența financiar-contabilă și cea de la Registrul agricol.
	Permanent
	Insp. Ion ȚUȚULEA
Insp. Lavinia NEGOIȚĂ
Ref. Tudora ZAMFIR



PREȘEDINTE DE ȘEDINȚĂ,
Consilier local, Georgică CONSTANTIN
